**Ryanair** DAC je írska nízkonákladová letecká spoločnosť s hlavným sídlom na letisku v Dubline. Ide o najväčšiu leteckú spoločnosť v Európe a takisto najväčšiu na svete v počte prepravených medzinárodných cestujúcich. Za rok 2009 prepravila 65,3 milióna pasažierov, čo je 13% nárast oproti roku 2008, a plán na rok 2010 je až 73 miliónov pasažierov.

Flotilu spoločnosti tvorí takmer 300 lietadiel typu Boeing 737-800, ktoré lietajú na približne tisíc linkách po Európe a zo 49 základní. Spoločnosť je známa svojou rapídnou expanziou, ktorú dosiahla vďaka deregularizácii leteckého priemyslu v Eúrope v roku 1992, a tiež svojim nízkonákladovým (low-cost) modelom predaja leteniek. 

Najväčším letiskom, kde Ryanair operuje, je londýnske letisko Stansted.

Filozofia
---------

Ryanair ponúka nízkonákladový (low-cost) model predaja leteniek. Na podobnom obchodnom modeli fungujú aj iné spoločnosti, ako napríklad EasyJet, Wizz Air alebo už skrachované SkyEurope Airlines. Prvá z menovaných spoločností je pre Ryanair najväčším konkurentom. V cene leteniek však ide Ryanair oproti svojim ostatným nízkonákladovým konkurentom ešte ďalej. Každý deň ponúka akciové letenky v cenách od 0,01€ do približne 12€, kde cena letenky je konečná, vrátane všetkých základných povinných poplatkov. Podľa štatistík tvoria tieto akciové letenky až približne polovicu všetkých predaných leteniek. Napriek tomu zisk Ryanairu v roku 2009 narástol oproti rovnakému obdobiu roku 2008 až o viac ako 500%. Za celý účtovný rok (1. apríl 2009 – 31. marec 2010) predstavoval čistý zisk Ryanairu až 319 miliónov eur.

Destinácie
----------

 Destinácie spoločnosti Ryanair

Pôsobenie na Slovensku
----------------------

Nastupovanie cestujúcich na palubu Boeingu 737-800 spoločnosti Ryanair na Letisku M. R. Štefánika v Bratislave
Ryanair takisto lieta aj na najväčšie slovenské letisko M. R. Štefánika v Bratislave, odkiaľ aktuálne prevádzkuje 17 pravidelných liniek (a jednu ďalšiu, ktorá bude v prevádzke od októbra 2015) a je tu dominantný dopravca s najväčším počtom prepravených pasažierov. V roku 2009 začal z Bratislavy prevádzkovať celkovo osem nových liniek a v roku 2010 ich bolo ohlásených zatiaľ šesť.

V Bratislave má spoločnosť bázu, operovanú jedným lietadlom Boeing 737-800.

Flotila
-------

Interiér kabíny pre cestujúcich Boeingu 737-800 spoločnosti Ryanair
### Súčasná flotila

Flotilu Ryanairu tvoria tieto lietadlá (stav z mája 2022):

Flotila Ryanairu| Lietadlo | V prevádzke | Fotografia | Objednávky | Počet sedadiel | Prevádzkovateľ |
| --- | --- | --- | --- | --- | --- |
| Airbus A320-200 | 29 |  | — | 180 | Lauda Europe |
| Boeing 737-700 | 1 |  | — | 60 | Buzz |
| Boeing 737-800 | 235 |  | — | 189 | Ryanair |
| 120 | Malta Air |
| 46 | Buzz |
| 8 | Ryanair UK |
| Boeing 737 MAX 200 | 31 |  | 143 | 197 | Ryanair |
| 24 | Malta Air |
| 12 | Buzz |
| Spolu | 506 |  | 143 |  |

### Lietadlá používané v minulosti

Lietadlá používané Ryanairom od roku 1985| Lietadlo | Fotografia | Zavedené | Vyradené |
| --- | --- | --- | --- |
| ATR 42-300 |  | 1989 | 1991 |
| BAC One-Eleven 500 |  | 1986 | 1994 |
| Boeing 737-200 |  | 1994 | 2005 |
| Boeing 737-300 |  | 2002 | 2004 |
| Boeing 737-400 |  | 2004 | 2005 |
| Embraer EMB 110 Bandeirante |  | 1985 | 1989 |
| Hawker Siddeley HS 748 |  | 1986 | 1990 |
| Short S-25 Sunderland 5 |  | 1989 | 1989 |

Referencie
----------

1. ↑   Archivované 2009-06-29 na Wayback Machine Ryanair.com
2. ↑   *Archivovaná kópia* [online]. [Cit. 2009-12-13]. Dostupné online. Archivované 2010-03-23 z originálu.
3. ↑
4. ↑
5. ↑   *Archivovaná kópia* [online]. [Cit. 2009-12-13]. Dostupné online. Archivované 2009-12-13 z originálu.
6. ↑
7. ↑
8. ↑   *Ryanair Online Booking* [online].. Dostupné online. (po anglicky)
9. ↑   *Ryanair Route Map* [online].. Dostupné online. (po anglicky)
10. ↑
11. ↑
12. ↑   *About Us – Our Fleet* [online]. Ryanair. Dostupné online.
13. ↑  PODSADA, Janice. Ryanair to buy 25 high-capacity 737 MAX 8 airliners. *The Herald*, 26 April 2018. Dostupné online [cit. 2018-06-29].
14. 1 2 3 4  airfleets.net – Ryanair Fleet retrieved 27 January 2018
15. 1 2 3 4  WICKSTEAD, Maurice J. *Airlines of the British Isles since 1919*. [s.l.] : Air-Britain, 2014. ISBN 978-0-85130-456-4.

Iné projekty
------------

Commons
* Spolupracuj na Commons Commons ponúka multimediálne súbory na tému **Ryanair**

Externé odkazy
--------------

* Oficiálna stránka (po anglicky)


|  |  |
| --- | --- |
| Portal | Portál letectvo |

| * z
* d
* u
Aerolínie Írska |
| --- |
| Súčasné | 
* Aer Arann Islands
* Aer Lingus
* ASL Airlines Ireland
* CityJet
* Norwegian Air International
* Norwegian Long Haul
* Ryanair
* Scandinavian Airlines Ireland
* Stobart Air

 | Vlajka Írska |
| Zaniknuté | 
* Aer Arann
* Aer Turas
* Avair
* Aviajet
* Eirjet
* EUjet
* Euroceltic Airways
* Futura Gael
* Iona National Airways
* JetGreen Airways
* JetMagic
* Nex Aviation
* Skynet Airlines
* TransAer International Airlines

 |